b'\n_START_ARTICLE_\nSintra\n_START_SECTION_\nGeografija\n_START_PARAGRAPH_\nMiestas \xc4\xafsik\xc5\xabr\xc4\x99s u\xc5\xbe 25 kilometr\xc5\xb3 nuo Lisabonos, 270 kilometr\xc5\xb3 nuo Porto, 130 kilometr\xc5\xb3 nuo Evoros, 10 kilometr\xc5\xb3 nuo Uolos ky\xc5\xa1ulio ir 240 kilometr\xc5\xb3 nuo Faro. Miestas yra prie kaln\xc5\xb3, tod\xc4\x97l kartais klimatas Sintroje gali skirtis nuo Lisabonos.\n_START_SECTION_\nArchitekt\xc5\xabra\n_START_PARAGRAPH_\nMiestas \xc5\xbeymus savo unikalia architekt\xc5\xabra ir yra \xc4\xaftrauktas (1995 m.) \xc4\xaf UNESCO pasaulio paveldo s\xc4\x85ra\xc5\xa1\xc4\x85._NEWLINE_Sintroje yra sena maur\xc5\xb3 pilis. \xc5\xa0i pilis buvo pastatyta maur\xc5\xb3 IX am\xc5\xbeiuje, ta\xc4\x8diau buvo u\xc5\xbekariauta karaliaus Alfonso Henriko 1147 metais._NEWLINE_Penos r\xc5\xabmai primena arabi\xc5\xa1k\xc4\x85 stili\xc5\xb3. Jie yra netoli Monserat\xc4\x97s r\xc5\xabm\xc5\xb3. Penos r\xc5\xabmai yra spalvoti, turi sod\xc4\x85, aptverti tvora. R\xc5\xabmuose \xc4\xafrengtas muziejus._NEWLINE_Monserat\xc4\x97s r\xc5\xabmai yra netoli Penos r\xc5\xabm\xc5\xb3. Tai viena i\xc5\xa1 Sintros \xc4\xaf\xc5\xbeymybi\xc5\xb3._NEWLINE_Altos kry\xc5\xbeius yra auk\xc5\xa1\xc4\x8diausioji Sintros kalv\xc5\xb3 vieta. Jis stovi 529 metr\xc5\xb3 auk\xc5\xa1tyje. Jis pastatytas XVI am\xc5\xbeiuje._NEWLINE_Taip pat mieste yra Nacionaliniai r\xc5\xabmai. R\xc5\xabmuose yra virtuv\xc4\x97 i\xc5\xa1 kurios eina k\xc5\xabginiai kaminai.\n_START_SECTION_\nIstorija\n_START_PARAGRAPH_\nMonserat\xc4\x97s r\xc5\xabmai prasid\xc4\x97jo nuo koply\xc4\x8dios, kuri buvo pastatyta 1540 metais. Ji priklaus\xc4\x97 Lisabonos Vis\xc5\xb3 \xc5\xa0vent\xc5\xb3j\xc5\xb3 ligoninei. 1601 m. \xc5\xa1is turtas priklaus\xc4\x97 Melo e Kastro (angl. Mello e Castro) \xc5\xa1eimai. 1755 m. per Lisabonos \xc5\xbeem\xc4\x97s dreb\xc4\x97jim\xc4\x85 buvo sugriauta koply\xc4\x8dia. 1790 m. Gerardas de Vismas (angl. Gerard de Visme) tapo r\xc5\xabm\xc5\xb3 \xc5\xa1eimininku ir ant liekan\xc5\xb3 pastat\xc4\x97 neogotikinius r\xc5\xabmus. 1793 m. r\xc5\xabmus tur\xc4\x97jo Viljamas Bekfordas (angl. Wiliam Beckford), kuris gim\xc4\x97 1760 metais, o mir\xc4\x97 1844 metais. Jis pastat\xc4\x97 aplinkinius r\xc5\xabm\xc5\xb3 pastatus, prad\xc4\x97jo sod\xc4\x85. Nuo 1856 m. r\xc5\xabmus tur\xc4\x97jo Francis Kukas (angl. Francis Cook), kuris \xc4\xafk\xc5\xabr\xc4\x97 r\xc5\xabm\xc5\xb3 sod\xc4\x85. Penos r\xc5\xabmai prasid\xc4\x97jo tada, kai XII am\xc5\xbeiuje buvo padaryta koply\xc4\x8dia Penai. 1503 metais Penos ba\xc5\xbeny\xc4\x8dia buvo paaukota karaliui donui Manueliui I. 1755 metais per \xc5\xbeem\xc4\x97s dreb\xc4\x97jim\xc4\x85 buvo sugriautas vienuolynas. 1838 karalius Fernandas II pastat\xc4\x97 toje vietoje r\xc5\xabmus. 1842\xe2\x80\x931854 metais buvo daryta rekonstrukcija kuri\xc4\x85 dar\xc4\x97 dona Marija II ir baronas Von Es\xc4\x8dvegas. 1889 metais buvo padarytas sodas. 1910\xe2\x80\x931912 metais buvo padarytas muziejus, o 1995 m. Penos r\xc5\xabmai, drauge su kitomis miesto \xc4\xaf\xc5\xbeymyb\xc4\x97mis buvo \xc4\xaftraukti \xc4\xaf UNESCO paveld\xc4\x85.'